Document ID: 32010R0878

NARIADENIE KOMISIE EÚ č. 878/2010
zo 6. októbra 2010,
ktorým sa mení a dopĺňa príloha I k nariadeniu (ES) č. 669/2009, ktorým sa vykonáva nariadenie Európskeho parlamentu a Rady (ES) č. 882/2004, pokiaľ ide o zvýšenú mieru úradných kontrol pri dovoze určitých krmív a potravín neživočíšneho pôvodu
(Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (1), a najmä na jeho článok 15 ods. 5,
keďže:
(1)
V nariadení Komisie (ES) č. 669/2009 (2) sa stanovujú pravidlá týkajúce sa zvýšenej miery úradných kontrol, ktoré sa majú vykonať pri dovoze určitých krmív a potravín neživočíšneho pôvodu uvedených v prílohe I k uvedenému nariadeniu, a to na miestach vstupu do oblastí uvedených v prílohe I k nariadeniu (ES) č. 882/2004.
(2)
V článku 2 k nariadeniu (ES) č. 669/2009 sa stanovuje, že zoznam v prílohe I k uvedenému nariadeniu sa má pravidelne preskúmať, a to aspoň štvrťročne, pričom sa majú zohľadniť zdroje informácií uvedené v danom článku.
(3)
Z výskytu a závažnosti potravinových incidentov nahlásených prostredníctvom Systému rýchleho varovania pre potraviny a krmivá (Rapid Alert System for Feed and Food, RASFF), zo zistení misií do tretích krajín vykonaných Potravinovým a veterinárnym úradom, ako aj zo štvrťročných správ o úradných kontrolách vykonaných na svojich hraniciach podľa článku 15 nariadenia (ES) č. 669/2009, ktoré musia členské štáty sprístupniť, vyplýva potreba preskúmať zoznam v prílohe I k uvedenému nariadeniu. Pri preskúmavaní tejto prílohy sa z nej konkrétne musia vyňať tie komodity, v prípade ktorých je na základe uvedených informačných zdrojov preukázaný uspokojivý stupeň súladu s príslušnými bezpečnostnými požiadavkami EÚ a v prípade ktorých už nie je preto opodstatnená zvýšená miera úradných kontrol, a zároveň pridať iné komodity, v prípade ktorých je na základe tých istých zdrojov preukázaný určitý stupeň nesúladu s príslušnými bezpečnostnými požiadavkami EÚ, ktorý oprávňuje zavedenie zvýšenej miery úradných kontrol.
(4)
Zmeny a doplnenia prílohy I k nariadeniu (ES) č. 669/2009 stanovené v tomto nariadení by mali byť uplatniteľné čo najskôr, aby sa mohla zvýšená miera úradných kontrol prestať uplatňovať na tie komodity, ktoré boli zo zoznamu vyňaté, a aby sa táto miera mohla zároveň začať uplatňovať na tie komodity, ktoré boli pridané nedávno.
(5)
Nariadenie (ES) č. 669/2009 by sa preto malo zodpovedajúcim spôsobom zmeniť a doplniť.
(6)
Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO NARIADENIE:
Článok 1
Príloha I k nariadeniu (ES) č. 669/2009 sa nahrádza znením prílohy k tomuto nariadeniu.
Článok 2
Toto nariadenie nadobúda účinnosť 7. októbra 2010.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 6. októbra 2010

Labels: 17
5
0
3
6